
Hrvatski zavod za javno zdravstvo 
Zagreb, 30. travnja 2020. 


Preporuke za rad salona za tetoviranje i piercing tijekom epidemije COVID-19 


Sukladno reaktivaciji određenih aktivnosti temeljem Odluke o prilagodbi mjera, za organizaciju 
djelatnosti salona za tetoviranje i piercing preporučuje se postupanje sukladno sljedećim 
preporukama. 

Prostorno organizacijski i tehnički uvjeti 





1.1. 


Ulazni i radni prostor 


Vidljive obavijesti. Za sve djelatnike i klijente prije ili neposredno nakon ulaska, na vidljivom 
mjestu, nužno je postaviti informacije o higijenskim postupcima i osigurati dostupnost 
dozatora za dezinfekciju ruku. 


Dezinficijens. U prostorima čekaonice, odnosno ulaznim prostorima, pultovima za obavljanje 
plaćanja usluga te u radnom prostoru nužno je na raspolaganje postavljanje dozatora s 
dezinfekcijskim sredstvom (na bazi alkohola u koncentraciji ne manjoj od 70 %). 


Čekaonice. Sjedeća mjesta u prostoru za čekanje rasporediti tako da zadovoljavaju mjere 
fizičke udaljenosti, odnosno na minimalnim razmacima od 1,5 metar i predviđeni su za 
odrasle osobe koje su u salonu u pratnji malodobnog klijenta ako iz bilo kojeg razloga ne 
mogu čekati izvan prostora salona. Svi ostali klijenti koji dođu radi usluge čekaju svoj red 
izvan salona. 


Zaštitne pregrade. U dijelovima salona za obavljanje plaćanja usluge, odnosno pultovima 
preporučuje se postavljanje zaštitne pregrade od pleksiglasa ili drugog prozirnog materijala 
pogodnog za redoviti čišćenje i dezinfekciju. 


Fizičko distanciranje. U salonima je potrebno osigurati minimalni međusobni razmak od 1,5 
metara između svih osoba koje se u jednom trenutku nalaze u prostoru izuzev klijenta i 
djelatnika za vrijeme pružanja usluge. Udaljenost od 1,5 metar treba osigurati u svim 
smjerovima od svakog radnog mjesta. 


Označivanje. Pri tome treba osigurati adekvatan prostor za kretanje. Putovi kojima se osobe 
kreću unutar salona poželjno je označiti. 


Papirnate maramice i jednokratni materijal. Nužno je osigurati dostatnu količinu papirnatih 
maramica i ostalih jednokratnih materijala, opreme i sredstava za čišćenje, pranje i 
dezinfekciju, uključujući i opremu za odlaganje otpada sukladno uputama. 


Zaštitna oprema. Nužno je osigurati dostatnu količinu zaštitne opreme za zaposlenike. 
Ogrtači. Ako se koriste, ogrtače za klijente preporučuje se zamijeniti jednokratnima. 
Prozračivanje. Sve prostorije u salonu treba što češće provjetravati, čak i za vrijeme lošeg 


vremena. Ne zaboraviti prozračiti između smjena. 

1.2. Sanitarni čvorovi i prostorije/prostori za odmor 


Sanitarni čvorovi. Za sanitarne čvorove potrebno je osigurati učestalije pravilno čišćenje i 
higijenu (vidjeti točku 2.7.) 

Ako je moguće, preporučuje se da se osiguraju odvojeni sanitarni čvorovi za klijente i 
zaposlenike. 


Odmor zaposlenika. U prostorijama za odmor zaposlenika treba osigurati dovoljno prostora, 
a stolove i stolice razmaknuti. Pri boravku je potrebno zadovoljiti kriterij fizičke udaljenosti od 
1,5 metar te izbjegavati istovremeni odmor prevelikog broja zaposlenika. 


Vrijeme odmora treba ograničiti na maksimalno 15 minuta ako dvije osobe istovremeno 
koriste stanku za odmor, međutim ako zaposlenici borave u istom zatvorenom prostoru 
predviđenom za odmor preporučuje se da stanku za odmor ne koriste istovremeno. 


Organizacija rada u salonima za tetoviranje i piercing 





2.1. 


Općenite preporuke 


Mjerenje temperature. Prije dolaska na posao preporučuje se da svi zaposlenici temperaturu 
izmjere kod kuće te da ne dolaze na posao ako im je viša od 37,2 “C ili ako usto imaju i 
respiratorne tegobe. Kod povišene temperature te svih respiratornih tegoba, bilo s 
povišenom temperaturom bilo bez nje, savjetuje se da se telefonom nazove liječnika 
obiteljske medicine i da se ne dolazi na posao dok se ne utvrdi razlog respiratornih smetnji ili 
povišene temperature. 


Zaštitne mjere. Potrebno je strogo provoditi zaštitne mjere: između klijenata potrebno je 
oprati i dezinficirati ruke te obavezno koristiti drugi set pribora. 


Komunikacija s klijentima. Tijekom pružanja usluge, preporučuje se da se komunikacija s 
klijentom svede na minimum. 


Rad u smjenama. Zauzetost prostora treba izbjegavati primjerice radom u smjenama na 
način da se smjene ne preklapaju. U smjenama rade uvijek isti zaposlenici čime se smanjuje 
kontakt među zaposlenicima. Treba organizirati promjene smjena na način da zaposlenici 
jedne smjene ne dolaze u kontakt sa zaposlenicima druge smjene (npr. u prostorijama u 
kojima se presvlače, u sanitarnim čvorovima i slično). 


Plaćanje. Poželjno je bezgotovinsko kartično plaćanje. 
Hrana i piće. Tijekom pružanja usluge ne preporučuje se konzumacija hrane ili pića. 


Administrativni poslovi. Preporučuje se da se svi administrativni poslovi vezani za rad salona, 
odnosno uredski posao, primjerice računovodstvene poslove, raditi od kuće, ne u salonu. 


Sastanci. Interne sastanke i usavršavanja treba svesti na minimum ili još bolje odgoditi. Što je 
više moguće koristiti mogućnosti telefonske i video konferencije. Ako su sastanci neophodni, 
držati preporučeni razmak među sudionicima. 

2.2.Naručivanje 


* _Telefonsko naručivanje. Zadržavanje u prostoru kako bi se osobu naručilo treba izbjegavati. 
Naručivanje se obavlja telefonski. 


* Osobe s respiratornim simptomima. Tijekom naručivanja treba upozoriti da se usluga ne 
pruža osobama koje imaju bilo kakav simptom akutne respiratorne infekcije (curenje nosa, 
kihanje, kašljanje, kašalj, povišena tjelesna temperatura i sl). Ne dozvoljava se dolazak u salon 
zaposlenicima i strankama koji imaju neki od simptoma koji bi mogli upućivati na COVID-19 
(kao što je gore navedeno). Zaposlenici se odmah javljaju svom izabranom liječniku obiteljske 
medicine. Zaposlenici prije povratka na posao trebaju imati razjašnjenu dijagnozu. 


* Ograničen broj stranaka. Broj naručenih stranaka kojima će se usluga pružati istovremeno 
mora se prilagoditi broju radnih mjesta u radnom prostoru. 


* U slučaju ranijeg dolaska i nemogućnosti zadovoljavanja kriterija fizičke udaljenosti od 
1,5 metar, klijentu se preporučuje čekanje termina van salona. 


* U obzir je potrebno uzeti i uobičajene interakcije i kretanja zaposlenika u salonu. Ako se 
minimalni razmak ne može održati jer je inače takva interakcija u salonu, preporučuje se 
smanjiti broj radnih mjesta i osoba koje istovremeno borave u radnom prostoru. 


2.3.Primanje klijenata 


* Higijena ruku. Sve klijente na ulazu uputiti na dezinfekciju ruku te objasniti koje se 
preventivne mjere trenutno provode u salonu (primjerice potreba o nošenju maske za usta i 
nos, higijena ruku, pravilno postupanje prilikom kašljanja i kihanja). U slučaju potrebe, 
klijente treba uputiti da se kihanje obavlja u savijeni lakat ili maramicu koja se odmah nakon 
pravilno odlaže u kantu za otpad. 


* Podaci o strankama. Treba zabilježiti vrijeme ulaska osobe u salon, kontakt podatke (broj 
mobitela) i vrijeme napuštanja salona. Ta je informacija, u slučaju otkrivanja oboljelog koji je 
boravio u salonu u određeno vrijeme, potrebna epidemiolozima, kako bi što brže mogli 
identificirati i kontaktirati kontakte oboljelog te provesti mjere sprečavanja daljnjeg širenja 
infekcije. Stranke treba pravovremeno upozoriti da će im se usluga pružiti samo ako su 
suglasni ostaviti podatke za kontakt. 


* Maske za lice za klijente. Klijentima se preporučuje nošenje maske za lice (ako kirurške nisu 
dostupne moguće je korištenje platnenih maski). 


2.4. Obavljanje usluge 
* Higijena ruku. Između klijenata obavezno oprati i dezinficirati ruke. 
* Zaštitna oprema. Tijekom cijelog postupka koristi se zaštitna oprema (maska koja prekriva 


usta i nos te jednokratne rukavice). Jednokratnu zaštitnu opremu potrebno je zamijeniti 
između svakog klijenta te pravilno odložiti u predviđene kante s odgovarajućim poklopcem. 

Maske za lice i rukavice za djelatnike. Djelatnicima se preporučuje nošenje maski za lice. 
Osim kirurških maski mogu se koristiti i platnene maske za lice. Viziri za lice mogu pružiti 
dodatnu zaštitu. Maske se mijenjaju nakon završetka rada na jednom klijentu i ako postanu 
vlažne. Osim kirurških maski mogu se koristiti i platnene maske te druga pokrivala koja 
prekrivaju usta i nos. Viziri s moraju dezinficirati nakon svakog klijenta. Ako se ne može 
osigurati minimalni razmak od 1,5 metra, klijent i djelatnik moraju nositi barem masku koja 
prekriva usta i nos. Poslodavac je dužan osigurati zaštitu za zaposlenike i to u dovoljnim 
količinama. Kirurške maske se mijenjaju nakon maksimalno 3 sata nošenja, a platnene maske 
za lice kada postanu vlažne. 


Sterilne igle i pribor. Potrebno je raditi sa jednokratnim potrošnim materijalima: jednokratne 
igle, jednokratne rukavice, posudice za boju i sl. Pri postupcima tetoviranja trebaju se koristiti 
sterilne igle koje dolaze u sterilnim pakiranjima i koje se otvaraju pred korisnicima, a nakon 
jednokratne uporabe se bacaju u za to predviđene posude za infektivni otpad. 


Tijekom pružanja usluge zaposlenik od klijenta drži najveću moguću udaljenost koja ne ometa 
obavljanje usluge. 


2.5. Odlaganje otpada 


Otpad. Sav eventualni otpad nastao prilikom pružanja usluge odložiti u za to predviđene 
kante za otpad s odgovarajućim poklopcima, odnosno kante za infektivni otpad. 


U kante za otpad potrebno je uložiti dvije vreće za smeće, odnosno infektivni otpad. 


2.6.Čišćenje i postupci s priborom i materijalom za rad 


Korištenje radnog pribora. Radni pribor bi uglavnom trebao biti jednokratni, a za sav ostali 
pribor koji se ponovno koristi obvezna je sterilizacija (npr. mašinice za tetoviranje). 
Višestruka upotreba na više stranaka bez prethodnog čišćenja zabranjena je. 


Svi uređaji i sav pribor trebaju biti održavani u dobrom stanju da se opasnost od 
kontaminacije smanji na najmanju moguću mjeru. 


Dezinfekcija i sterilizacija. Poslije svake uporabe pribor se pere i dezinficira, a po potrebi i 
sterilizira. 


Prije postupka dezinfekcije potrebno je potrebno je prvo provesti postupak pranja kako bi se 
s predmeta i površina očistili svi tragovi nečistoća (masnoće, izlučevine i sl.). Pribor i oprema 
moraju biti namjenski (krpe, spužvice, metlice i sl.) te se iste redovito moraju mijenjati kada 
uslijed korištenja postanu neupotrebljivi za pravilnu upotrebu. 


Pribor i instrumente koji to zahtijevaju treba sterilizirati. Postupak sterilizacije vrši se u 
autoklavu na temperaturi od 131*C pod visokim tlakom, minimum 30 minuta nakon što je 
postignuta navedena temperatura. Igle, tube, pincete, medicinsko posuđe i slični alati koji 


4 





E 
HZJZ 


HRVATSKI ZAVOD 
ZA JAVNO ZDRAVSTVO 


Rockefellerova 7 
HR-10000 Zagreb 
T: +385 1 4863 222 


F: +385 1 4863 366 
www.hzjz.hr 


dolaze u neposredan kontakt s krvlju, znojem, limfom, sluznicom i kožom klijenata obavezno 
se moraju sterilizirati na taj način. 


* Pranje ručnika, radnih kuta i maska za lice. Za pranje se mogu koristiti uobičajeni 
deterdženti, a za dezinfekciju uobičajene metode. Preporučena dezinfekcijska sredstva poput 
onih na bazi alkohola u koncentraciji ne manjoj od 70% ili drugog sredstva s deklariranim 
virucidnim djelovanjem prema uputama proizvođača. 


* Pribor za rad od tkanina (ručnici i sl.) ostaje u salonu na kraju radnog dana, pere se u perilici 
za rublje na najmanje 60“C i do kraja se osuši. 


e Radnu odjeću zaposlenika preporuča se oprati za rublje na najmanje 60*C i osušiti. Platnene 
maske za lice oprati svakodnevno i izglačati. 


2.7.Dezinfekcija i čišćenje radnog prostora 


e Čišćenje prostora provodi se na uobičajen način učestalijom dinamikom, odnosno između 
svake smjene. 


*  — Dezinfekciju radnog mjesta (stolac, ležaj) potrebno je provoditi između svakog klijenta. 


* Kako bi se smanjio rizik infekcije,  dezinficijensom se učestalije brišu kontaktna mjesta, 
odnosno telefoni, kvake na vratima, tipkovnice, blagajne i slično (npr. svaka 2 sata). 


* Upute za dezinfekciju i čišćenje prostora dostupne su na poveznici: https://bit.ly/3bShvw3 


2.8. Primanje suradnih djelatnika i nenajavljenih stranaka 


* Dolazak drugih osoba (npr. majstora, kurira, dostavljača) treba organizirati na način da se 
prije dolaska te osobe telefonski najave. Tada se provjerava ima li osoba simptome COVID-19 
(povišena tjelesna temperatura, kašalj, otežano disanje/kratak dah, grlobolja, poremećaj 
osjeta njuha i okusa) i je li imala kontakt s oboljelima. 


* —Nenajavljene stranke smiju samo iznimno ući u salon uz prethodnu provjeru o mogućim 
simptomima koji mogu upućivati na COVID-19 i o kontaktu s oboljelima. 


